**Dopravní podnik města Brna** (**DPMB**) dopravná spoločnosť, ktorá prevádzkuje mestskú hromadnú dopravu v meste Brno a v niekoľkých okolitých obciach. Spoločnosť vznikla 1. januára 1998. Bola založená mestom Brno, právne nadväzuje na bývalý štátny podnik Dopravní podnik města Brna (DPmB). Jediným vlastníkom podniku je mesto Brno.

V júni 2022 DPMB predal viac než milión kusov jazdných dokladov platbou kartou priamo vo vozoch programom *Pípni a jeď!*. Papierové lístky stále využíva viac než 30% cestujúcich.

Doprava
-------

Podľa výročnej správy Dopravní podnik města Brna v roku 2011 prepravil denne bezmála milión cestujúcich. Celkový počet vozidiel MHD k 31.12.2011 bol 768 a 5 lodí. Dopravu zabezpečovalo 1384 vodičov MHD. V roku 2011 spoločnosť prepravila 354 566 tisíc osôb 38 324 tisícimi vozokilometrov.

### Električková doprava

*Bližšie informácie v hlavnom článku: Električková doprava v Brne*
Električková doprava zasahuje do obce Modřice. K 31.12.2011 DPMB vlastnil 318 kusov električiek v 16 kategórií vrátane historických. K 1. januáru 2013 bolo v prevádzke 11 liniek, označených číslami od 1 do 12, okrem 7.

### Trolejbusová doprava

*Bližšie informácie v hlavnom článku: Trolejbusová doprava v Brne*
Trolejbusová doprava zasahuje do obce Šlapanice. K 31.12.2011 DPMB vlastnil 147 kusov trolejbusov typov 14Tr, 15Tr, 21Tr, 22Tr, 25Tr. Trolejbusy boli k 1. januáru 2013 vypravované na 13 linkách. Číslované boli od 25 do 39, bez 28 a 29.

### Autobusová doprava

K 31.12.2011 DPMB vlastnil 303 autobusov. DPMB k 1. januáru 2013 vypravoval 34 autobusových liniek, číselný rozsah medzi 40 a 84 a jednu linku do obchodného centra Avion. Nočné linky sú tiež vedené autobusmi, majú číslovanie od N89 do N99.

### Lodná doprava

Lodná doprava je na Brnenskej priehrade v prevádzke od 5. mája 1946. V roku 2013 bude otvorená 67. plavebná sezóna. Bude trvať 6 mesiacov: od 13. apríla do 13. októbra. Lode obsluhujú celkom 11 prístavišť: Bystrc, Kozí horka, Sokolské koupaliště, U kotvy, Osada, Rokle, Cyklistická, Hrad Veveří, Mečkov, Skály a Veverská Bítýška. Celá trasa trvá 70 minút.

Vozovne
-------

Vozovňa Medlánky (v Medlánkach) je najväčší areál DPMB. Okrem vozovne električiek a autobusov sa tu nachádzajú aj centrálne dielne. Vo vozovni Pisárky (v Pisárkach) sa nachádza ďalšia vozovňa električiek, sídlia tu aj rôzne administratívne oddelenia. V Slatinskom areáli (v Brno-Slatina) je vozovňa autobusov a menšia vozovňa trolejbusov. Ku koncu roku 2011 bolo vo Vozovni Slatina umiestnených 183 autobusov. Ďalšie trolejbusové vozovne sú v Husoviciach (Husovice) a v Komíne (Brno-Komín). V Bystrci sídli prevádzkáreň lodnej dopravy. Generálne riaditeľstvo DPMB, informačná kancelária a dopravný dispečing sídlia v novej budove na Novobranskej 18 v centre mesta, blízko hlavnej stanice.

Referencie
----------

1. 1 2 3 4 5 6 7 8 9 10 11 12 13 14 15 16 17 18   *Výroční správa 2011* [online]. Brno: Dopravní podnik města Brna, [cit. 2013-04-10]. Dostupné online. Archivované 2012-10-28 z originálu. (po česky)
2. ↑   *Základní údaje o DPMB, a. s.* [online]. Brno: Dopravní podnik města Brna, [cit. 2013-04-10]. Dostupné online. Archivované 2013-05-01 z originálu. (po česky)
3. ↑  SŮRA, Jan. *Milion jízdenek za měsíc. Zájem o jednoduché placení v Brně rychle roste* [online]. zdopravy.cz, 2022-07-04, [cit. 2022-08-05]. Dostupné online.
4. 1 2 3 4   *Jízdní řády linkové* [online]. Brno: Dopravní podnik města Brna, [cit. 2013-04-10]. Dostupné online. Archivované 2013-05-01 z originálu. (po česky)
5. ↑   Sezóna lodní dobravy začíná 13. dubna. *Šalina* (Brno: Dopravní podnik města Brna), 12. 03 2013,  03/2013, s. 2. (po česky)
6. 1 2   Lodní doprava na Brněnské přehradě:odjezdy lodí a ceny jízdenek pro plavební sezonu 2013. *Šalina* (Brno: Dopravní podnik města Brna), 12. 03 2013,  03/2013, s. 8. (po česky)
7. 1 2 3 4 5 6   *Areály DPMB, a. s.* [online]. Brno: Dopravní podnik města Brna, [cit. 2013-04-10]. Dostupné online. Archivované 2013-05-01 z originálu. (po česky)

Externé odkazy
--------------

* Dopravní podnik města Brna Archivované 1998-12-02 na Wayback Machine
* Poloha vozidiel DPMB Archivované 2013-04-09 na Wayback Machine

Autoritné údaje: * LCCN: no2013057171
* NK ČR: kn20050401001
* VIAF: 266529595
* WorldCat: lccn-no2013057171